**DUOMENŲ TEIKIMO**

**VEDYBŲ SUTARČIŲ REGISTRUI ELEKTRONINIU BŪDU**

**SUTARTIS NR.**

Nr.\_\_\_\_\_\_\_\_\_\_\_\_

Vilnius

 Valstybės įmonė Registrų centras (toliau – Įmonė), atstovaujama Konsultacijų Centro vadovės Jurgitos Jakeliūnaitės,veikiančio (-ios) pagal 2019 m. rugpjūčio 19 d. Valstybės įmonės Registrų centro generalinio direktoriaus įsakymą Nr. VE-398 (1.3 E) „Dėl pavedimo pasirašyti sutartis“ ir [įveskite NOTARO vardą, pavardę](toliau – Notaras), sudarė šią Duomenų teikimo Vedybų sutarčių registrui elektroniniu būdu sutartį (toliau – Sutartis).

**I. SKYRIUS**

**SUTARTIES DALYKAS**

1. Notaras, naudodamasis Duomenų teikimo Vedybų sutarčių registrui internetine programa (toliau – programa), teisės aktų nustatyta tvarka Vedybų sutarčių registrui elektroniniu būdu teikia Vedybų sutarčių registro nuostatuose, patvirtintuose Lietuvos Respublikos Vyriausybės 2002 m. rugpjūčio 13 d. nutarimu Nr. 1284 „Dėl Vedybų sutarčių registro reorganizavimo ir Vedybų sutarčių registro nuostatų patvirtinimo“, (toliau – Vedybų sutarčių registro nuostatai) nurodytus duomenis ir dokumentus.

**II. SKYRIUS**

**ŠALIŲ TEISĖS IR PAREIGOS**

1. Notaras turi teisę vienašališkai nutraukti Sutartį, ne vėliau kaip prieš 30 dienų raštu pranešęs Įmonei.
2. Įmonė turi teisę vienašališkai nutraukti Sutartį paaiškėjus, kad Notaras suteikė tretiesiems asmenims galimybę naudotis Įmonės suteiktu individualiu naudotojo kodu ir slaptažodžiais.
3. Įmonė įsipareigoja:
	1. pasirašius Sutartį, per 3 darbo dienas suteikti Notarui individualų naudotojo kodą, laikinąjį slaptažodį ir slaptažodžių kortelę, skirtus jungtis prie programos, kurios nuoroda skelbiama Įmonės interneto svetainėje www.registrucentras.lt;
	2. suteikti Notarui programoje teisę teikti duomenis ir dokumentus Vedybų sutarčių registrui elektroniniu būdu;
	3. gavusi duomenis ir dokumentus elektroniniu būdu, atlikti Vedybų sutarčių registro nuostatuose nustatytus veiksmus;
	4. gavusi rašytinį Notaro prašymą:
		1. per 3 darbo dienas pakeisti Notarui suteiktą slaptažodį, suteikiant naują laikinąjį slaptažodį ir sugeneruojant naują slaptažodžių kortelę, Sutarties 5.6.1–5.6.3 papunkčiuose nurodytais atvejais;
		2. nedelsdama panaikinti Notarui suteiktą individualų naudotojo kodą ir (ar) slaptažodžius;
	5. Notaro pateiktus asmens duomenis naudoti Notarui identifikuoti Įmonės sistemoje šios Sutarties vykdymo tikslais. Notaro pateikti asmens duomenys saugomi 10 metų po Sutarties pasibaigimo;
	6. per 5 darbo dienas raštu informuoti apie adreso ir kitų duomenų, nurodytų Sutartyje, pasikeitimą;
	7. konsultuoti Notarą duomenų ir dokumentų teikimo Vedybų sutarčių registrui elektroniniu būdu klausimais.
4. Notaras įsipareigoja:
	1. teikdamas Sutarties 1 punkte nurodytus duomenis ir dokumentus, užtikrinti programos pateiktų duomenų konfidencialumą ir saugą.
	2. jam suteiktais naudotojo kodu ir slaptažodžiais naudotis asmeniškai ir neatskleisti jų tretiesiems asmenims;
	3. pirmojo prisijungimo prie internetinės programos metu susipažinti su duomenų saugos dokumentais, skelbiamais internetinėje programoje;
	4. raštu informuoti Įmonę apie Notaro įgaliojimų sustabdymą ir įgaliojimų sustabdymo panaikinimą;
	5. raštu informuoti Įmonę apie Notaro įgaliojimų pasibaigimą likus ne mažiau kaip 3 darbo dienoms iki įgaliojimų pasibaigimo;
	6. nedelsdamas informuoti Įmonę:
		1. apie trečiųjų asmenų pasinaudojimą Notarui suteiktu naudotojo kodu ir (ar) slaptažodžiais;
		2. apie tai, kad tretieji asmenys tikėtinai sužinojo Notarui suteiktą naudotojo kodą ir (ar) slaptažodžius;
		3. apie prarastą Notarui suteiktą individualų naudotojo kodą ir (ar) slaptažodžius ir (arba) galimą jų konfidencialumo pažeidimą, taip pat apie automatiškai sustabdytas prieigos teises prie programos;
5. Programa galima naudotis, kai Notaro kompiuterinėje darbo vietoje yra ši programinė įranga: „Internet Explorer 11.0“ (arba naujesnės versijos), arba „Microsoft Edge“, arba „Mozilla Firefox 4.5“ (arba naujesnės versijos) žiniatinklio naršyklė su „JavaScript“ palaikymu, „Adobe Reader 9“ (arba naujesnė versija), „Microsoft Word 2003“ (arba naujesnė versija).
6. Apie programos veikimo, duomenų teikimo nesklandumus Notaras informuoja Įmonę
tel. (8 5) 268 8262 arba per Įmonės interneto svetainę info.registrucentras.lt.
7. Sustabdžius Notaro įgaliojimus, Įmonė Notaro įgaliojimų sustabdymo laikotarpiui sustabdo Notarui suteiktas teises naudotis programa.
8. Notaras, pasirašydamas Sutartį, patvirtina, kad yra susipažinęs su 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo, kuriuo panaikinama Direktyva 95/46/EB (Bendrasis duomenų apsaugos reglamentas), Lietuvos Respublikos asmens duomenų teisinės apsaugos įstatymu, Lietuvos Respublikos valstybės informacinių išteklių valdymo įstatymu, Vedybų sutarčių registro nuostatais, Valstybės įmonės Registrų centro tvarkomų registrų ir informacinių sistemų duomenų saugos nuostatais, patvirtintais Lietuvos Respublikos teisingumo ministro 2017 m. gegužės 22 d. įsakymu Nr. 1R-132 „Dėl Valstybės įmonės Registrų centro tvarkomų registrų ir informacinių sistemų duomenų saugos nuostatų patvirtinimo“ ir sutinka laikytis šių teisės aktų.
9. Notarui pranešus apie prarastą individualų naudotojo kodą ir (ar) slaptažodį ir (arba) galimą jų konfidencialumo pažeidimą, Įmonė, patikrinusi Notaro duomenis (tikrinamas vardas, pavardė, individualus naudotojo vardas ir kiti asmenį apibūdinantys duomenys, įregistruoti Įmonės sistemoje), nedelsdama sustabdo atitinkamas Notaro prieigos teises. Naujas individualus naudotojo kodas ir slaptažodis Notarui suteikiamas tik gavus rašytinį Notaro prašymą.
10. Notarui pranešus apie sustabdytas prieigos teises prie programos, Įmonė prieigos teises atnaujina, patikrinusi Notaro duomenis (tikrinamas vardas, pavardė, individualus naudotojo vardas ir kiti asmenį apibūdinantys duomenys, įregistruoti Įmonės sistemoje). Jei Notaro prieigos teisės prie programos sustabdomos daugiau kaip kartą per dieną, prieigos teisės atnaujinamos tik gavus rašytinį prašymą. Jei prieigos teisėms atnaujinti reikia suteikti naujus prisijungimo duomenis (pamiršus slaptažodį), nauji prisijungimo duomenys suteikiami tik gavus rašytinį Notaro prašymą.
11. Notaro rašytiniai prašymai suteikti, atnaujinti ar panaikinti prieigos prie programos teises gali būti pateikti asmeniškai, atsiųsti paštu ar pateikti elektroniniu būdu, kai pasirašyti saugiu elektroniniu parašu, atitinkančiu Lietuvos Respublikos elektroninės atpažinties ir elektroninių operacijų patikimumo užtikrinimo įstatyme nustatytus reikalavimus.

**III. SKYRIUS**

**ATLYGINIMAS UŽ DUOMENŲ REGISTRAVIMĄ IR ATSISKAITYMO TVARKA**

1. Atlyginimo už duomenų Vedybų sutarčių registre įregistravimą ir pakeitimo duomenų įrašymą dydžiai yra nustatomi ir keičiami Lietuvos Respublikos Vyriausybės bei skelbiami Lietuvos Respublikos įstatymų nustatyta tvarka.
2. Už duomenų įregistravimą, pakeitimo duomenų įrašymą Vedybų sutarčių registre atsiskaitoma tokia tvarka:
	1. Įmonė kiekvieno mėnesio pradžioje pateikia Notarui sąskaitą faktūrą už duomenų įregistravimą, pakeitimo duomenų įrašymą Vedybų sutarčių registre per praėjusį mėnesį. Sąskaita faktūra pateikiama Sutarties VII skyriuje „Šalių rekvizitai“ nurodytu elektroninio pašto adresu;
	2. Notaras sąskaitą faktūrą turi apmokėti per 10 darbo dienų nuo jos pateikimo Notarui dienos;
	3. laiku neapmokėjęs pateiktos sąskaitos faktūros, Notaras moka 0,04 procento dydžio delspinigius už kiekvieną uždelstą dieną.

**IV. SKYRIUS**

**GINČŲ SPRENDIMAS**

1. Visi iš Sutarties kylantys ginčai sprendžiami Šalių susitarimu, o nepavykus susitarti – Lietuvos Respublikos įstatymų nustatyta tvarka.
2. Šalys neturi teisės pavesti Sutartį vykdyti tretiesiems asmenims.

**V. SKYRIUS**

**NENUGALIMOS JĖGOS APLINKYBĖS *(FORCE MAJEURE)***

1. Nė viena Šalis neatsako už bet kurios savo prievolės nevykdymą, jei ji įrodo, kad prievolė neįvykdyta dėl aplinkybių, kurių ji negalėjo kontroliuoti ir numatyti, ir kad negalėjo užkirsti kelio šioms aplinkybėms ar pasekmėms atsirasti.
2. Nenugalimos jėgos (*force majeure*) aplinkybės nustatomos vadovaujantis Lietuvos Respublikos civiliniu kodeksu ir Atleidimo nuo atsakomybės esant nenugalimos jėgos (*force majeure*) aplinkybėms taisyklėmis, patvirtintomis Lietuvos Respublikos Vyriausybės 1996 m. liepos 15 d. nutarimu Nr. 840 „Dėl Atleidimo nuo atsakomybės esant nenugalimos jėgos (*force majeure*) aplinkybėms taisyklių patvirtinimo“.
3. Šalys apie nenugalimos jėgos (*force majeure*) aplinkybes raštu praneša viena kitai per
3 darbo dienas. Jeigu nenugalimos jėgos aplinkybės tęsiasi ilgiau kaip 3 mėnesius, bet kuri Šalis, pranešusi raštu, turi teisę nutraukti Sutartį.

**VI. SKYRIUS**

**SUTARTIES GALIOJIMAS**

1. Sutartis sudaroma neterminuotam laikotarpiui ir įsigalioja nuo jos pasirašymo bei patvirtinimo antspaudais dienos. Jeigu Sutartis šalių pasirašoma ne tą pačią dieną, laikoma, kad Sutartis įsigalioja tą dieną, kai ją pasirašo ir patvirtina antspaudu antroji šalis.
2. Įsigaliojus Sutarčiai, netenka galios šalių anksčiau sudaryta sutartis dėl duomenų teikimo Vedybų sutarčių registrui, jei tokia sutartis buvo sudaryta.
3. Sutartis pasibaigia:
	1. pasibaigus Notaro įgaliojimams, išskyrus Sutarties 14 punktą;
	2. pasikeitus ar netekus galios teisės aktams, reglamentuojantiems šalių teisę teikti ar gauti registro duomenis;
	3. šalims ją nutraukus Sutarties 2–3 punktuose numatytais atvejais.
4. Sutartis gali būti pakeista ar papildyta tik raštišku abiejų Šalių susitarimu.
5. Sutarties šalis, raštu gavusi kitos šalies pasiūlymą dėl Sutarties sąlygų pakeitimo ar papildymo, turi raštu atsakyti per 10 darbo dienų, o laiku neatsakius į kitos šalies raštišką pasiūlymą laikoma, kad toks pasiūlymas yra atmestas.
6. Sutartis yra sudaryta dviem egzemplioriais, turinčiais vienodą juridinę galią, po vieną kiekvienai šaliai.

**VII. SKYRIUS**

**ŠALIŲ REKVIZITAI**

|  |  |
| --- | --- |
| **ĮMONĖ** | **NOTARAS** |
| **Valstybės įmonė Registrų centras** | [Įveskite NOTARO vardą, pavardę] |
| Juridinio asmens kodas 124110246 | Asmens kodas [įveskite NOTARO asmens kodą] |
| PVM mokėtojo kodas LT241102419 | PVM mokėtojo kodas [įveskite NOTARO PVM kodą arba nurodykite, kad NOTARAS “ne PVM mokėtojas”] |
| Buveinė Lvivo g. 25-101, 09320 Vilnius | Adresas [įveskite NOTARO adresą]  |
| El. p. versloklientai@registrucentras.lt | El. p. [įveskite el. pašto adresą] |
| Tel. (8 5) 262 2222 | Tel. [įveskite telefono numerį] |
|  |  |
| A. s. LT477044060005572969AB SEB bankas, banko kodas 70440 A. s. LT944010042400050387Luminor Bank AB, banko kodas 40100A. s. LT677300010095519600„Swedbank“, AB, banko kodas 73000  | A.s. [įveskite atsiskaitomosios banko sąskaitos numerį] |
| Banko pavadinimas [įveskite banko pavadinimą] |
| Banko kodas [įveskite banko kodą] |
|  |  |
| Konsultacijų centro vadovėJurgita Jakeliūnaitė | [įveskite NOTARO vardą, pavardę] |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(Parašas)A.V. | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(Parašas) |
| 20\_\_ m. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ d. | [pasirinkite sutarties pasirašymo datą iš kalendoriaus] |